KUNTAKENTTÄ KUHISEE
Puitelaki; jota odotettiin ja vihdoin sitten saatiin on tuonut kuhinaa myös Pirkanmaalle.

Kuten ministeri Hannes Manninen Finlandia talon tilaisuudessa totesi laki on mahdollistava:

tarkoittaen että välineet on nyt kunnille annettu. Nyt on viimein alettava katsella ympärilleen

keiden kanssa ja millä tavalla yhteistyötä tehdään. Keskustan kädenjälki puitelaissa näkyy

siinä että pakkoliitoksia ei olla tekemässä, mutta kuntien selvitäkseen tulevaisuuden tuomista

haasteista on kyettävä katsomaan kauemmas kuin tähän tai seuraavaan valtuustokauteen.
On aika luoda visioita kymmenen vuoden päähän ja tehtävä sitä keskustalaisella lähimmäisestä

välittävällä tavalla. 

Suuret ikäluokat ovat silloin elinkaarensa kohdassa jossa aletaan vaatimaan ja tarvitsemaan

enenevissä määrin yhteiskunnan tuottamia palveluita ennen kaikkea terveyspuolella. 
Pirkanmaalla on hyvä veturi Tampere ja sen kehyskunnat ovatkin voimakkaan kasvun kuntia.

Kehän ulkopuolelle jäävien kuntien pitääkin nyt löytää ne yhteistyön muodot jotka takaavat

kuntalaisille riittävät palvelut. Suurikaan ennustaja ei tarvitse olla todetakseen että monta

”sotakirvestä” on haudattava ja samaan pöytään istuttava neuvotteluihin naapurikuntien kanssa,

sillä kesäkuun loppu tulee yllättävän pian. Oli hyvä että puitelakiin kirjattiin aika jolloin
toimeenpanosuunnitelmat tarkistetaan, muuten se olisi kovin venyvä käsite eikä välttämättä kuntasektorilla olisi tapahtunut mitään.

Vallanjakokin kuntayhteistyömuotoja hakiessa saattaa mennä osaltaan uusiksi. Siihenkin on suostuttava. Itse edustan pientä Viljakkalan kuntaa joka kuntien yhteistyökuvioissa ei koskaan ole ollut vallanhuipulla kun paikkoja on jaettu asukasmäärien mukaan. Keinot joilla hyvät palvelut on tuotettu ja tulevaisuudessakin tuotetaan ovat yhteistyö ja kaikkien osallistujien sitoutuminen tasapuoliseen alueiden palvelurakenteen tuottamiseen kautta luomiseen.
Tulevassa vuodenvaihteessa Pirkanmaallakin tapahtuu kuntaliitoksia. Omakin kotikuntani

Viljakkala poistuu itsenäisenä kuntana kuntakartalta. Sen jälkeen tulemme olemaan osa Ylöjärven kaupunkia. Liitosneuvottelut alkoivat tosissaan vuosi sitten sujuen todella hyvin molempia

osapuolia tyydyttävästi. Päätökset sekä kunnanhallituksessa että valtuustossa tehtiin yksimielisesti.

Määrätynlainen haikeus on olemassa, mutta tiedän että ainoastaan tällä tavalla pystymme

kuntamme asukkaille turvaamaan ne palvelut joita nykyaikana vaaditaan, huolimatta siitä että

olemme kuitenkin olleet jo monta vuotta kasvukunta. Kylien identiteetit pysyvät vaikka palvelut
tarjoavan kunnan nimi muuttuukin.

”kirkko keskellä arkea ja juhlaa”
Ensiviikolla alkaa seurakuntavaalien ennakkoäänestys. Keskustan on syytä toivoa että äänestäjämme lähtevät äänestämään ja kehottaa siihen. Kuntien lailla yhdistymisiä tapahtuu myös seurakunnissa. Seurakunta on ja sen tulee olla osa jokapäiväistä elämäämme. Seurakunnissakin tulisi huomioida tulevaisuuden voimavara joka suurissa ikäluokissa eläkkeelle siirtymisen myötä vapautuu vapaaehtoistyöhön sekä ihan oikeaan maallikkotyöhön.  

